**Ministru kabineta noteikumu projekta „Grozījumi Ministru kabineta 2010.gada 30.marta noteikumos Nr.310 „Kārtība, kādā par akcīzes precēm samaksāto akcīzes nodokli pārskaita nodokļu parādu segšanai, turpmākajiem akcīzes nodokļa maksājumiem vai citu nodokļu maksājumiem vai atmaksā, un kārtība, kādā veic alkoholisko dzērienu vai tabakas izstrādājumu iznīcināšanu vai pārstrādi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts“GrozījumiMinistru kabineta 2010.gada 30.marta noteikumos Nr.310 „Kārtība, kādā par akcīzes precēm samaksāto akcīzes nodokli pārskaita nodokļu parādu segšanai, turpmākajiem akcīzes nodokļa maksājumiem vai citu nodokļu maksājumiem vai atmaksā, un kārtība, kādā veic alkoholisko dzērienu vai tabakas izstrādājumu iznīcināšanu vai pārstrādi” (turpmāk – Ministru kabineta noteikumu projekts) izstrādāts ar mērķi, lai noteiktu, ka samaksātais akcīzes nodolis par elektroniskajās cigaretēs izmantojamo šķidrumu (turpmāk – e-šķidrums), e-šķidruma sagatavošanas sastāvdaļām un tabakas aizstājējproduktiem tiks atmaksāts vai pārskaitīts nodokļu parādu segšanai, turpmākajiem nodokļa maksājumiem vai citu nodokļu maksājumiem, ja minētās preces tiek laistas brīvā apgrozībā vai nodotas patēriņam.Ministru kabineta noteikumi stāsies spēkā 2021.gada 1.jūlijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts izstrādāts, pamatojoties uz Saeimā 2020.gada 24.novembrī pieņemtajiem grozījumiem likumā „Par akcīzes nodokli” (turpmāk – likums). Saskaņā ar minētajiem grozījumiem likumā no 2021.gada 1.jūlija karsējamā tabaka, e-šķidrumi, e-šķidrumu sagatavošanas sastāvdaļas un tabakas aizstājējprodukti tiks marķēti ar akcīzes nodokļa markām.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Šobrīd Ministru kabineta 2010.gada 30.marta noteikumi Nr.310 „Kārtība, kādā par akcīzes precēm samaksāto akcīzes nodokli pārskaita nodokļu parādu segšanai, turpmākajiem akcīzes nodokļa maksājumiem vai citu nodokļu maksājumiem vai atmaksā, un kārtība, kādā veic alkoholisko dzērienu vai tabakas izstrādājumu iznīcināšanu vai pārstrādi” (turpmāk – Ministru kabineta 2010.gada 30.marta noteikumi Nr.310) nosaka kārtību kādā, akcīzes nodokli atmaksā vai pārskaita nodokļu parādu segšanai, turpmākajiem nodokļa maksājumiem vai citu nodokļu maksājumiem, kas ir samaksāts par akcīzes precēm, kuras ir laistas brīvā apgrozībā vai nodotas patēriņam, ja tās:- izved no Latvijas Republikas uz Eiropas Savienības dalībvalstīm (turpmāk – dalībvalstis);- izved no Latvijas Republikas uz valstīm, kas nav dalībvalstis;- iznīcina vai pārstrādā, ja akcīzes preces (tabakas izstrādājumi un alkoholiskie dzērieni) bija marķēti ar akcīzes nodokļa markām (turpmāk – nodokļa markas), kuras nodokļa maksātājs ir jāatdod Valsts ieņēmumu dienestam.Papildus tam Ministru kabineta 2010.gada 30.marta noteikumi Nr.310 nosāka dokumentu uzskaitījumu, kurus nodokļu maksātājam nepieciešams iesniegt Valsts ieņēmumu dienestam, lai saņemtu akcīzes nodokli atmaksu vai, lai pārskaita to nodokļu parādu segšanai, turpmākajiem nodokļa maksājumiem vai citu nodokļu maksājumiem.Pašlaik Ministru kabineta 2010.gada 30.marta noteikumos Nr.310 noteiktā kārtība par akcīzes nodokļa atmaksu vai pārskaitīšanu nodokļu parādu segšanai, turpmākajiem nodokļa maksājumiem vai citu nodokļu maksājumiem tiek attiecināta tikai uz darbībām, kas ir veiktas ar naftas produktiem, alkoholiskajiem dzērieniem un tabakas izstrādājumiem.Ņemot vērā, ka no 2021.gada 1.jūlija ar nodokļa markām sāks marķēt karsējamo tabaku, e-šķidrumus, e-šķidrumu sagatavošanas sastāvdaļas un tabakas aizstājējproduktus Ministru kabineta 2010.gada 30.marta noteikumos Nr.310 tiks noteikti nosacījumi par iespēju veikt akcīzes nodokļa atmaksu vai pārskaitīt to nodokļu parādu segšanai, turpmākajiem nodokļa maksājumiem vai citu nodokļu maksājumiem, ja ar nodokļa markām marķētie e-šķidrumi, e-šķidrumu sagatavošanas sastāvdaļas un tabakas aizstājējprodukti ir laisti brīvā apgrozībā vai nodoti patēriņam tiks izvesti uz dalībvalsti vai valsti, kas nav dalībvalsts, līdzīgi, kā pašlaik ir noteikts attiecībā uz minētajām darbībām ar naftas produktiem, alkoholiskajiem dzērieniem un tabakas izstrādājumiem.Savukārt karsējamā tabaka Ministru kabinata noteikumu projektā netiks atsevišķi izdalīta, jo uz to ir attiecināmi tādi paši Ministru kabineta 2010.gada 30.marta noteikumos Nr.310 jau pašlaik ietvertie nosacījumi, kā uz tabakas izstrādājumiem. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija un Valsts ieņēmumu dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta noteikumu projekts ir attiecināms uz personām, kuras izved ar nodokļa markām marķētās akcīzes preces, kas laistas brīvā apgrozībā vai nodotas patēriņam uz dalībvalstīm vai valstīm, kas nav dalībvalstis.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta, izstrādājot un Saeimā 2020.gada 24.novembrī pieņemot grozījumus likumā “Par akcīzes nodokli” attiecībā uz karsējamās tabakas, e-šķidrumu, e-šķidrumu sagatavošanas sastāvdaļu un tabakas aizstājējproduktu marķēšanu ar nodokļa markām. Informācija par projekta izstrādi ir publicēta Finanšu ministrijas tīmekļvietnē sadaļā „Sabiedrības līdzdalība” – „Tiesību aktu projekti” – „Nodokļu politika”. Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, kas 2021.gada 8.feruārī publicēts Finanšu ministrijas tīmekļa vietnē sadaļā: <https://www.fm.gov.lv/lv/nodoklu-politika> un Ministru kabineta tīmekļvietnē sadaļā “Valsts kanceleja” – “Sabiedrības līdzdalība”, adrese: <https://mk.gov.lv/content/ministru-kabineta-diskusiju-dokumenti>  |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti. |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas un institucionālo struktūru. Jaunu institūciju izveide, esošo institūciju likvidācija vai reorganizācija nav nepieciešama. Projekts tiks īstenots esošo cilvēkresursu ietvaros. |
| 3. | Cita informācija | Nav. |

Finanšu ministrs J. Reirs

Hartmane, 67095525

Ella.Hartmane@fm.gov.lv